มีอะไรกับแฟนหลั่งนอกหลังมีประจำเดือน 2 วัน ประจำเดือนมาวันแรกวันที่ 12 วันสุดท้ายวันที่ 17 แบบนี้มีโอกาสท้องมากมั้ยคะไข่ยังไม่ตกค่ะตรวจอล้วกังวลมากเลยค่ะยาคุมเดือนนี้กินไปแล้ว 2 กล่องเลยไม่อยากกินอีก
สวัสดีค่ะ กรกนก,หากประจำเดือนมาวันที่ 12 และได้มีเพศสัมพันธ์ในวันที่ 2 ของการมีประจำเดือน คือวันที่ 14 ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ไม่จำเป็นต้องทานยาคุมฉุกเฉินแต่อย่างใดแต่หากหมายถึงว่า มีประจำเดือนมาวันที่ 12-17 แล้วมีเพศสัมพันธ์หลังประจำเดือนไป 2 วัน คือมีในวันที่ 19 ถือว่าไม่ได้อยู่ในระยะปลอดภัยแล้ว โอกาสในการตั้งครรภ์ก็จะมีได้อย่างไรก็ตาม เลือดที่ออกในวันที่ 12-17 อาจไม่ใช่ประจำเดือนได้ เนื่องจากมีประวัติการทานยาคุมฉุกเฉินไปก่อนหน้านั้น ซึ่งหากเลือดออกหลังจากที่ทานยาไปไปภายใน 1 สัปดาห์ ก็น่าจะเป็นเลือดที่เกิดจากผลของยา ไม่ใช่ประจำเดือนจริงๆ ดังนั้น ไม่ว่าจะมีเพศสัมพันธ์ในวันที่ 14 หรือ 19 ก็จะมีโอกาสในการตั้งครรภ์ได้ ซึ่งอาจต้องพิจารณาทานยาคุมฉุกเฉินอีกครั้งหากมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพในการป้องกันการตั้งครรภ์ก็ไม่ถือว่าดีนัก เมื่อเทียบกับวิธีคุมกำเนิดอื่นๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด เป็นต้น